CELEX: 62012CB0194
Language: da
Date: 2013-02-21 00:00:00
Title: Sag C-194/12: Domstolens kendelse (Sjette Afdeling) af 21. februar 2013 — Concepción Maestre García mod Centros Comerciales Carrefour SA (anmodning om præjudiciel afgørelse fra Juzgado de lo Social de Benidorm — Spanien) (Procesreglementets artikel 99 — direktiv 2003/88/EF — tilrettelæggelse af arbejdstiden — ret til årlig betalt ferie — årlig ferie, fastsat af virksomheden, der falder sammen med sygeorlov — ret til årlig betalt ferie på et andet tidspunkt — finansiel godtgørelse for ikke afholdt ferie)

13.4.2013   
            
            
               DA
            
            
               Den Europæiske Unions Tidende
            
            
               C 108/11
            
         Domstolens kendelse (Sjette Afdeling) af 21. februar 2013 — Concepción Maestre García mod Centros Comerciales Carrefour SA (anmodning om præjudiciel afgørelse fra Juzgado de lo Social de Benidorm — Spanien)
   (Sag C-194/12) (1)
   
   (Procesreglementets artikel 99 - direktiv 2003/88/EF - tilrettelæggelse af arbejdstiden - ret til årlig betalt ferie - årlig ferie, fastsat af virksomheden, der falder sammen med sygeorlov - ret til årlig betalt ferie på et andet tidspunkt - finansiel godtgørelse for ikke afholdt ferie)
   2013/C 108/21
   Processprog: spansk
   
      Den forelæggende ret
   
   Juzgado de lo Social de Benidorm
   
      Parter i hovedsagen
   
   
      Sagsøger: Concepción Maestre García
   
      Sagsøgt: Centros Comerciales Carrefour SA
   
      Sagens genstand
   
   Anmodning om præjudiciel afgørelse — Juzgado de lo Social de Benidorm — fortolkning af artikel 7, stk. 1, i Europa-Parlamentets og Rådets direktiv 2003/88/EF af 4. november 2003 om visse aspekter i forbindelse med tilrettelæggelse af arbejdstiden (EUT L 299, s. 9) — ret til årlig betalt ferie — arbejdstager, der er sygemeldt i den årlige ferieperiode, der er fastsat af virksomheden — arbejdstagerens ret til at afholde ferien i en anden periode
   
      Konklusion
   
   
               1)
            
            
               Artikel 7, stk. 1, i Europa-Parlamentets og Rådets direktiv 2003/88/EF af 4. november 2003 om visse aspekter i forbindelse med tilrettelæggelse af arbejdstiden skal fortolkes således, at den er til hinder for en fortolkning af den nationale lovgivning, hvorefter en arbejdstager, der er på sygeorlov i løbet af den årlige ferieperiode, der er ensidigt fastsat i ferieplanen hos den virksomhed, hvor arbejdstageren er ansat, ikke har ret til efter sin sygeorlov at afholde sin årlige ferie på et andet tidspunkt end det oprindeligt fastsatte og i givet fald uden for den tilsvarende referenceperiode, der er fastsat på grund af produktiviteten eller arbejdets tilrettelæggelse.
            
         
               2)
            
            
               Artikel 7 i direktiv 2003/88 skal fortolkes således, at den er til hinder for en fortolkning af den nationale lovgivning, hvorefter den årlige ferie, som arbejdstageren ikke har kunnet afholde på grund af uarbejdsdygtighed, afløses af en finansiel godtgørelse inden for kontraktens løbetid.
            
         
      (1)  EUT C 227 af 28.7.2012.